b'\n_START_ARTICLE_\nJoint Operations: Typhoon Rising\n_START_SECTION_\nOppbygning\n_START_PARAGRAPH_\nTyphoon Rising er, som mange av de tidligere spillene til NovaLogic, et krigsspill. Men i motsetning til tidligere spill foreg\xc3\xa5r dette i den indonesiske jungelen, i en kamp mellom Joint Operations, som best\xc3\xa5r av elitesoldater fra USA, Storbritannia, Frankrike, Tyskland, Russland, Indonesia og Australia, og indonesiske oppr\xc3\xb8rere._NEWLINE_Spilleren kan velge mellom fem forskjellige klasser soldater og mange forskjellige v\xc3\xa5pen og utstyr for hver klasse, og blir plassert p\xc3\xa5 ett av de to lagene ved starten av hvert spill. Et vanlig spill kan inneholde opptil 64 spillere, men spesielle tjenere kan st\xc3\xb8tte opptil 150.\n_START_SECTION_\nUtvidelse\n_START_PARAGRAPH_\nJoint Operations: Escalation er en utvidelsespakke som ble utgitt den 18. november 2004. Escalation inneholder flere nye kj\xc3\xb8ret\xc3\xb8y (29 ulike), v\xc3\xa5pen (35 forskjellige) og brett, og dessuten en ny tredjepersons synsvinkel._NEWLINE_Joint Operations: Combined Arms er en pakke inneholdende b\xc3\xa5de Typhoon Rising og Escalation._NEWLINE_Joint Operations: Reality Mod, Joint Operations: IC Mod og Joint Operations: Advanced Warfare er gratis utvidelsespakker til spillet som fritt kan nedlastes. Disse er ikke laget av Novalogic selv.'